Συζήτηση:Άγιος Γεώργιος Φερών Μαγνησίας

message: Οι συντάκτες του λήμματος, νομίζω, πως πρέπει να συμβουλευτούν έτερα λήμματα για τη γενικότερη μορφοποίηση του. Αυτό δεν είναι λήμμα, αυτό είναι φωτογραφικό άλμπουμ. Μπορώ κι εγώ να κάνω τις επεξεργασίες, αλλά όχι ακόμα, ίσως θέλουν οι ίδιοι (ή ο ίδιος) να τις κάνει. Φρόνιμο θα ήταν, επίσης, οι διαχειριστές να ελέγξουν λίγο και τα αρχεία, να ανακαλύψουμε, αν αυτό που αναφέρεται, είναι το πραγματικό καθεστώς τους. -- ΖῷονΠολιτικόν(παρακαλῶ...) 01:27, 30 Σεπτεμβρίου 2014 (UTC)
Τι εννοείς όταν λες οτι είναι φωτογραφικό άλμπουμ. Επίσης ανέφερε μου σε ποιο κομμάτι  του λήμματος χρειάζεσαι περισσότερη επεξήγηση και πηγές. ΣΤΕΛΙΟΣ ΒΟΥΛΓΑΡΑΚΗΣ (συζήτηση) 17:52, 26 Νοεμβρίου 2014 (UTC)
thread_title: Φωτογραφίες

message: Το λήμμα υποτίθεται ότι αφορά το χωριό, αλλά αυτό που βλέπω είναι μια φευγαλέα αναφορά στη γεωγραφική θέση και μια πρόχειρη-σύντομη ιστορική καταγραφή και το υπόλοιπο κείμενο αφορά ένα σωματείο αμφιβόλου εγκυκλοπαιδικότητας (και ανάγκης τόσο εκτενούς αναφοράς συνεπώς...), μία εκκλησία και ένα δημοτικό σχολείο... Μήπως (λέω...) το λήμμα αυτό χρησιμεύει ως έμμεσο τρόπο να γίνουν "υπολήμματα" για τα προαναφερθέντα... Είχε γίνει ανάλογη προσπάθεια στο παρελθόν και από άλλους χρήστες...--Montjoie-Saint-Denis !!! συζήτηση 18:54, 26 Νοεμβρίου 2014 (UTC)
Καμιά φορά οι ωμότητες διευκολύνουν! Και νομίζω ότι εδώ χρειαζόταν μία τέτοια... Ήθελε πολλή δουλειά η ενότητα για να προσεγγίσει (κι αν την προσέγγιζε) την εγκυκλοπαιδικότητα... Η αφαίρεση ήταν, πιθανόν, η μόνη λύση. Πώς κάνανε στο Μεσαίωνα; Ή θα έχαναν έναν άνθρωπο ή θα έχανε αυτός το πόδι του... Δεν ενδείκνυται τη σήμερον η πρακτική αυτή, (εκτός μερικών εξαιρέσεων) αλλά στην προκειμένη περίπτωση, έπραξες ορθώς! —ΖῷονΠολιτικόν (παρακαλῶ...) 19:02, 26 Νοεμβρίου 2014 (UTC)
Ευχαριστώ για τα καλά λόγια...  Πάντως θα ήθελα την γνώμη σου και γι'αυτήν του σχολείου... Ειδικά αυτά για τα περί καρτ-ποστάλ και μπλογκς δεν μου φαίνονται πολύ εντάξει, αλλά είναι πιο ανεκτά από τις φωτογραφίες από φοιτητοπάρτι και κατάλογο προγράμματος εκδηλώσεων που υπήρχε στην ενότητα που αφαίρεσα... --Montjoie-Saint-Denis !!! συζήτηση 19:13, 26 Νοεμβρίου 2014 (UTC)
Το λήμμα αφορά φυσικά και έχει ως τίτλο το όνομα του χωριού. Η αναφορά στην εκκλησία δεν νομίζω να αμφισβητείτε όσο αφορά οτι περιέχει όσο το δυνατό περισσότερες πληροφορίες μπορούν να συγκεντρωθούν για μια εκκλησία ενός χωριού και η αναφορά σε  αυτή γίνεται γιατί είναι η παλαιότερη στην συγκεκριμένη Ιερατική περιφέρεια. Οι αναφορά στον σύλλογο (οπού εφαρμόστηκε κατά τον χρήστη ζῷονΠολιτικόν η μεσαιωνική μέθοδος) καθώς και στο Δημοτικό σχολείο  - webSITE των μαθητών έγινε με σκοπό να αναδειχθεί η σημερινή ύπαρξη γεγονότων στο συγκεκριμένο χωριό. Κατανοώ πλήρως την θέση σας όσο αφορά τις παρατηρήσεις και την αφαίρεση του προαναφερθέν λήμματος, απλά επειδή η προσπάθεια μου είναι καλοπροαίρετη και η εμπειρία μου στον χώρο αυτό μικρή θα ήθελα την βοήθεια σας για να βελτιώσουμε το λήμμα. Όσο αφορά την εισαγωγή περισσότερων πληροφοριών για το χωριό, θέλω να σας αναφέρω οτι τα λίγα ιστορικά γεγονότα τα οποία υπάρχουν για τον οικισμό προέρχονται απο κείμενα του ΡΗΓΑ ΒΕΛΕΣΤΙΝΛΗ - ΦΕΡΑΙΟΥ. αυτά είναι που αναφέρω και εγώ μαζί με κάποιες αναφορές στην γεωγραφική θέση του. Η αλήθεια είναι οτι δεν μπορείς να γράψεις πολλά αν δεν έχεις πηγές και αν προσπαθείς να σημειώσεις οτι μπορείς για ένα χωριό μόλις 900 κατοίκων! Η ερώτηση μου είναι η εξής, θα μπορούσα να γράψω για παράδειγμα ποιοι σύλλογοι υπάρχουν, πότε ιδρύθηκαν, τι σκοπό έχουν, ανεβάζοντας σαν εικόνες μόνο τα εμβλήματά τους? Θα μπορούσα να γράψω για μία ποδοσφαιρική ομάδα του χωριού μαζί με πληροφορίες για αυτή?  Ευχαριστώ για τον χρόνο σας και για τις απαντήσεις σας οι οποίες μπορούν να δώσουν λογικές εξηγήσεις για το πως να γίνει αυτό το λήμμα καλύτερο σύμφωνα με αυτά που πρέπει να αναγράφονται στην βικιπαίδεια.  ΣΤΕΛΙΟΣ ΒΟΥΛΓΑΡΑΚΗΣ (συζήτηση) 18:01, 1 Δεκεμβρίου 2014 (UTC)
thread_title:  Τί λήμμα θέλουμε ?